HYUNDAI
హుండైమోటార్స్‌ అమ్మకాల్లో క్షీణత
న్యూఢిల్లీ, జూలై 3: హుండైమోటార్స్‌ జూన్‌నెలలో దేశీయ విరకయాల్లో 5.6శాతం తగ్గాయి. గత ఏడాది 39,807 యూనిట్లు విక్రయిస్తే ఈ ఏడాది 37,562 యూనిట్లు మాత్రమే విక్రయించింది. జనవరి జూన్‌నెలల మధ్య దేశీయంగా అమ్మకాలు 2,53,428 యూనిట్లుగా ఉందని, 4.1శాతం పెరిగాయని చెపుతోంది. గత ఏడాది ఇదే కాలంలో కంపెనీ 2,43,442 యూనిట్లను విక్రయించింది. కంపెనీ డైరెక్టర్‌ రాకేష్‌ శ్రీవాస్తవ మాట్లాడుతూ జిఎస్‌టి పన్ను క్రమంపై ఊహాగానాలు పెరగడంతో ధరలు తగ్గుతాయా పెరుగుతాయాఅన్న సందేహాలు ఎక్కువ రావడం వల్ల అమ్మకాలపై ప్రభావం చూపిం చిందన్నారు. అయితే ఆరునెలల్లో చూస్తే అమ్మకాలు పెరిగాయన్నారు. గ్రాండ్‌ ఐ10, ఎలైట్‌ఐ20, క్రెటా వంటి బ్రాండ్లు మంచి మార్కెట్‌ తెచ్చాయన్నారు. జిఎస్‌టి అమలుతో రానున్న నెలల్లో ఆటోమొబైల్‌రంగం మరింత వృద్ధి సాధించగలదని, కస్టమర్ల ఆసక్తి కూడా పెరుగుతుందని ఆయన ఆశాభావం వ్యక్తం చేశారు.